मुख्यमंत्री डॉ रमन सिंह ने कहा है कि आगामी चुनाव के महाभारत में देश के प्रधानमंत्री नरेन्द्र मोदी ही कृष्ण की भूमिका में नजर आयेंगे.नया रायपुर में आयोजित पत्रकार वार्ता में जब सीएम से सवाल पूछा गया कि चुनावी महाभारत में कृष्ण की भूमिका में कौन नजर आयेंगे,तब उन्होनें इस प्रश्न का तपाक से उत्तर देते हुए कहा कि देश के सबसे बड़े चेहरे प्रधानमंत्री नरेन्द्र मोदी ही हैं,जिन्होनें अपने दम पर चार सालों में देश के 21 राज्यों में भाजपा की सरकार बनवाई और देश के 70 फीसदी से ज्यादा हिस्से में भाजपा की ही सरकार है.ऐसे में आगामी चुनाव के महाभारत में भी नरेन्द्र मोदी ही कृष्ण की भूमिका में नजर आयेंगे.